রবিউল ইসলাম, দ্য রিপোর্ট : বিশ্বকাপে স্কটল্যান্ডের বিপক্ষে ফিল্ডিং করতে গিয়ে ইনজুরিতে পড়েছিলেন; সে কারণে প্রায় ২ মাস আন্তর্জাতিক ক্রিকেটের বাইরে এনামুল হক বিজয়। ঘরের মাঠে পাকিস্তানের বিপক্ষে সিরিজে ছিলেন না তিনি। যদিও ভারতের বিপক্ষে প্রাথমিক স্কোয়াডে রয়েছেন বিজয়। ভারতের বিপক্ষে বাংলাদেশ হাড্ডাহাড্ডি লড়াই করবে বলেই মনে করছেন জাতীয় দলের এই ব্যাটিং ওপেনার। এ ছাড়া দলে সুযোগ পাওয়ামাত্রই তা কাজে লাগাতে চান তিনি। বৃহস্পতিবার দ্য রিপোর্টের সঙ্গে আলাপকালে এমনটাই জানিয়েছেন এনামুল হক বিজয়।